འཛམ་གླིང་འདི་དུས་རབས་༢༡ནང་སླེབ་ཡོད།དེང་སྐབས་འཛམ་གླིང་འདིའི་སྟེང་རྡུལ་ཕྲན་མཚོན་ཆ་གལ་སྲིད་བེད་སྤྱོད་བྱེད་པ་ཡིན་ན།འཛམ་གླིང་ཧ་ལམ་འཐོར་བཤིག་འགྲོ་རྒྱུ་དང་གཏོར་བཤིག་གཏང་རྒྱུའི་ནུས་པ་ཧ་ཅང་ཤུགས་ཆེན་པོ་ཡོད་པ་ཞིག་འདུགདེ་བཞིན་ང་རང་ཚོ་མིས་བྱ་སྤྱོད་རྐྱེན་པས་ཁོར་ཡུག་རིམ་བཞིན་ཉམས་ཉེས་འགྲོ་རྒྱུའི་གནས་ཚུལ་ཞིག་འདུགརང་བཞིན་ལྷན་སྐྱེས་ཀྱིས་འཛམ་གླིང་ཚ་དྲོད་ཤུགས་ཆེ་རུ་འགྲོ་བ་ཞིག་ཆགས་ཀྱི་ཡོད།འཛམ་གླིང་འདི་གཏོར་བཤིག་གཏོང་རྒྱུའི་གོ་མཚོན་ཧ་ཅང་ཤུགས་ཆེན་པོ་དེ་འདྲ་དེང་སྐབས་འཛམ་གླིང་འདིའི་སྟེང་ཡོད།དེ་བཞིན་ཁོར་ཡུག་ཕྲན་བུ་ཉམས་ཆག་འགྲོ་རྒྱུ་ཞིག་ཡོང་གི་ཡོད།རྩ་བའི་འཛམ་གླིང་འདི་ག་རང་ཚ་དྲོད་ཤུགས་ཆེ་རུ་འགྲོ་བཞིན་འདུགདེར་བརྟེན་ད་ལྟའི་ང་ཚོ་འཛམ་གླིང་འདིའི་འགྲོ་སྟངས་ལྟ་བ་ཡིན་ན།ང་ཚོ་འགྲོ་བ་མིའི་རིགས་རིམ་པས་དཀའ་ངལ་ཆེ་རུ་འགྲོ་རྒྱུའི་གནས་སྟངས་ཤིག་འདུགགནས་སྟངས་འདི་སེལ་ཐུབ་ཀྱི་རེད་དམ་ཞེ་ན།ཏན་ཏན་སེལ་ཐུབ་རྒྱུ་རེད།གང་ལྟར་གཞོན་སྐྱེས་ཁྱེད་རང་ཚོར་དཀའ་ངལ་འདི་སེལ་རྒྱུའི་འགན་ཡོད་པ་མ་ཟད།ད་ལྟའི་དཀའ་ངལ་འདི་རིམ་པས་སེལ་ནས་བདེ་སྐྱིད་ལྡན་པའི་འཛམ་གླིང་ཆགས་ཐུབ་པའི་རེ་བ་ཡོད།རེ་བ་འདི་རྩ་བའི་རེ་བ་རྒྱག་སའི་གཞི་ལྟ་བུ་ཁྱེད་རང་ཚོ་གཞོན་ནུ་དང་སློབ་ཕྲུག་དེ་དག་ཆགས་ཡོད།